Pedro Rosales Dean

Hi Pedro Rosales Dean (natawo Pebrero 21, 1930) D.D., Ph.L., S.T.L. (natawo 21 Pebrero 1930) amo an Arsobispo-emerito han Palo tikang han paghimoa kan Arsobispo José S. Palma nga nagsunod ha iya ha pagka-arsobispo han Palo.  Hi Arsobispo Dean nag-alagad han Arkidiosesis han Palo tikang 12 Oktubre 1985 kutob 18 Marso 2006.

Biyograpiya
Natawo hi Pedro Rosales Dean, Jr. ha Calbayog ha Samar. Hiya an suhag hin duha nga anak nira Dr. Pedro Castillo Dean, Sr. ngan Luz Rosario Ras Rosales, an patod han tinmalikod-na nga Arsobispo han Sugbo nga hi Julio Kardinal Rosales. Nagtubô hiyá ha Manila ngan nag-aram hiya ha St. Paul's Institution (yanâ St. Paul's University) ha Herran (yanâ Pedro Gil) Street, Malate, Manila ngan ha Paco catholic School, ha Paco, Manila. Han 1946, ha panuigon nga 16, sinmulod hiyá han Minor Seminary of San Vicente de Paul, Syudad san Calbayog, ha ilarom han mga Padres Paules. Han Hunyo, 1950 sinmulod hiyá han Central Seminary, University of Santo Tomas, Manila, basi kumuha hin Pilosopiya ngan Teolohiya.  Nakakuha hiya hin Licentiate's Degree ha Pilosopiya dida han Marso, 1953 at UST ngan nakatapós hin Cum Laude. Marso, 1957, pakakuhà hin Licentiate's Degree ha Teolohiya, UST.

Pagin-padi
Gin-ordenar hiya nga padi dida han Nobyembre 30, 1956 ni Julio Rosales, Arsobispo han Sugbo dida hin mga durongan nga pag-ordinar hin damo ha Manila dida han II nga National Eucharistic Congress. Haros usa ka tuig katapos han iya ka-ordenar hin pagkapadì, ginhimo hiya nga Pribado nga Maghirilo han Arsobispo han Sugbo nga hi Julio Rosales, tikang 1958 tubtob 1977. Ginhimo hiya nga Oeconomus han Arkidiosesis tikang 1958 kutob 1977.  Ginhimo hiya nga Vikaryo Forane han Distrito hin Vikaryo han Santo Niño ha Sugbo, ginpasaka nga prelado de honor, ginpasaka nga Protonotaryo Apostóliko Supernumeraryo, ngan ginhimo nga padì han parokya han San Nicolas, Syudad han Sugbo.

Obispo
Ginhimo hiya nga Kabulig nga Obispo o Auxilyar nga Obispo han Davao dida han Disyembre 12, 1977 ngan gin-ordenar hiya nga Obispo nga Titulado han Thuccabora han Enero 25, 1978.  Han 1980 nahimo hiya nga Obispo han Tagum.

Arsobispo han Palo
Han 1985, ginhimo hiya nga Arsobispo han Palo.  Nagretiro hiya dida han 2006.

Mga kasarigan

Mga sumpay ha gawas
Pakli ha Catholic-Hierarchy.org mahiunong kan Pedro Rosales Dean

Dean, Pedro
Dean, Pedro